સામાન્ય વીમાના પ્રીમિયમ પર લેવામાં આવતા સર્વિસ ટેક્સનો દર ૧૫ ટકા છે તે વધારીને ૧૮ ટકા કરવાનો નિર્ણય લેવામાં આવ્યો છે. પરિણામે મેડિક્લેઈમ, કાર ઇન્સ્યોરન્સ, એક્સિડન્ટ પોલીસી સહિતની તમામ પોલીસીના પ્રીમિયમના દરમાં ત્રણ ટકાનો વધારો થઈ જશે. જીવન વીમા પર અત્યારે ૩.૭૫ ટકાના દરે સર્વિસ ટેક્સ લેવામાં આવે છે. જીવન વીમા પર હવે પછી કયો દર લાગુ પડશે તે અંગે સ્પષ્ટતા કરવામાં આવી નથી. બહુધા તેમાં વધારો ન થવાની સંભાવના હોવાનો તર્ક કરવામાં આવી રહ્યો છે.